बोर्ड मीटिंग में कोई बड़ा फैसला नहीं लिया जाएगा- इशात हुसैन
जमशेदपुर में आज पहली बार टाटा स्टील की बोर्ड मीटिंग, चेयरमैन पहुंचे, इशात हुसैन बोले-यह फिर से जड़ तक पहुंचने का प्रयास है
टाटास्टील के स्थानीय कारखाने में पहली बार कंपनी की बोर्ड मीटिंग गुरुवार को होगी। टाटा संस के चेयरमैन एन चंद्रशेखरन, ग्रुप एग्जीक्यूटिव डायरेक्टर कौशिक चटर्जी सहित कंपनी के सभी डायरेक्टर बोर्ड मीटिंग में हिस्सा लेने के लिए बुधवार को शहर पहुंच चुके हैं। टाटा स्टील की स्थापना के बाद यह पहला मौका होगा जब जमशेदपुर कारखाना के भीतर कंपनी के निदेशक मंडल की औपचारिक बैठक होगी। इस बीच स्वतंत्र निदेशक इशात हुसैन ने कहा कि बैठक का मकसद कंपनी को फिर से जड़ तक पहुंचाना है।
चेयरमैन बनने के बाद पहली बार चंद्रशेखरन कंपनी के संस्थापक जमशेदजी नौसरवानजी टाटा को श्रद्धांजलि देने जमशेदपुर आए हैं। 3 मार्च को संस्थापक दिवस मनाया जाएगा। इससे पहले चेयरमैन चंद्रशेखरन शाम 5 बजे कोलकाता से टाटा के विशेष विमान से सोनारी एयरपोर्ट पहुंचे। टाटा स्टील के प्रबंध निदेशक टीवी नरेंद्रन ने उनकी अगवानी की। कंपनी की परंपरा के तहत नरेंद्रन ने चंद्रशेखरन के कार की ड्राइविंग की। एयरपोर्ट से वे सीधे डायरेक्टर्स बंगला गए। थोड़ी देर विश्राम के बाद वे सेंटर फॉर एक्सीलेंस गए। वहां जमशेदजी नौसरवानजी टाटा सहित टाटा परिवार के सदस्यों की जीवन यात्रा से अवगत हुए। शेषपेज 11 पर
hin_Deva hin_Deva hin_Deva hin_Deva